এ জেলার জনপ্রবাহের মধ্যে রয়েছে- হিন্দু ও মুসলিম প্রধান জনধারা, রাজবংশী, কোচ, পলিয়া, সাঁওতাল, ওঁরাও, হাড়ি, ভূইমাল, কামার-কুমার, বেহারা, কাহার, সুনরী প্রভৃতি। এই বিচিত্র জনধারার মিশ্র রূপায়ণে গড়ে উঠেছে পঞ্চগড়ের নৃতাত্ত্বিক ভিত্তি। ইতিহাস-ঐতিহ্য, জীবনধারা আর প্রাকৃতিক রূপবৈচিত্রের নিরিখে পর্যটন নগরী বা অঞ্চল হিসেবে গড়ে তোলার জন্য যেসব উপাদান প্রয়োজন তার সবই রয়েছে পঞ্চগড়ে।